Osa artikkelisarjaa
 **Syrjintä** 

Muodot 

* Rasismi
* Rasismi Suomessa
* Rotusyrjintä
* Afrofobia
* Seksismi
* Ikäsyrjintä (lapset, teinit)
* Uskonnollinen syrjintä
* Koulukiusaaminen
* Työsyrjintä
* Elitismi
* Homofobia
* Ksenofobia
* Luokkasyrjintä
* Miesviha
* Naisviha
* Nepotismi
* Oikofobia
* Sanismi
* Transfobia
* Vammaisten syrjintä (autismi, kuurous)
* Riisto


Uskontoryhmiä kohtaan 

* Muslimit
* Juutalaiset
* Kristityt
* Uskonnottomat


Ilmeneminen 

* Apartheid
* Etninen puhdistus
* Holokausti
* Kansanmurha
* Lynkkaus
* Orjuus
* Vaino
* Kiihotus
* Valkoinen ylivalta
* Rikos ihmisyyttä vastaan
* Musta ylivalta
* Pakkosiirto
* Vihapuhe
* Viharikos


Aiheeseen liittyvää 

* Ennakkoluulo
* Moniarvoisuus
* Monikulttuurisuus
* Positiivinen syrjintä
* Suvaitsevaisuus
* Yhdenvertaisuus
* Tasa-arvo
* Poliittinen korrektius
* Distributiivinen oikeudenmukaisuus


 

 malline: näytä • keskustele • muokkaa 


**Homofobia** tarkoittaa homoseksuaalisuutta tai homoseksuaalisia henkilöitä kohtaan tunnettua pelkoa, vastenmielisyyttä tai heihin kohdistuvaa syrjintää. Suurin osa seksuaalisiin vähemmistöihin kuuluvista ihmisistä on kohdannut homofobiaa elämänsä aikana jossain muodossa. Homofobiasta erotetaan läheinen käsite bifobia. Homofobia yleensä liittyy heteroseksismiin.

Historiaa
---------

Homofobian idea on tunnettu jo antiikin Kreikan kirjoituksissa. Homofobia-termin loi amerikkalainen psykologi George Weinberg 1960-luvun loppupuolella. Weinberg lanseerasi termin laajempaan tietoisuuteen vuonna 1972 julkaistussa kirjassaan *Society and the Healthy Homosexual*.

Syitä
-----

Kalifornian yliopiston psykologian professori Gregory M. Herekin mukaan yleisimmin homofobian taustalla ovat opitut kulttuuriset asenteet.

On myös esitetty teoria, että voimakas homofobia voisi joskus johtua latentista tai piilotetusta homoseksuaalisuudesta. Teoriasta ei ole tehty paljoa empiiristä tutkimusta, mikä voi johtua siitä, että sen tutkiminen on vaikeaa. *Journal of Abnormal Psychology* -lehdessä julkaistiin vuonna 1996 tutkimus, jossa homovihaajiksi luokitellut miehet kiihottuivat homoeroottisesta elokuvasta enemmän, kuin "neutraaleiksi" luokitellut. Vuoden 2013 tutkimus päätyi teorian kumoavaan tulokseen.

Sisäistetty homofobia
---------------------

Homomiehillä, jotka identifioituvat antavaksi osapuoleksi (homoslangissa *top*), on muita homomiehiä enemmän sisäistettyä homofobiaa (engl. *internalized homophobia*), joka tarkoittaa itseinhoa omia homoseksuaalisia haluja kohtaan.

Seuraukset
----------

Homofobia vaikeuttaa homoseksuaalisten ihmisten itsensä hyväksymistä ja voi johtaa seksuaalisuutensa kieltämiseen. Syrjintä ja homofobia aiheuttaa masennusta, vaikeuttaa sosiaalisia suhteita ja voi johtaa jopa itsemurhiin.

Lainsäädäntö
------------

ILGA:n raportin mukaan useiden valtioiden lainsäädäntö tukee homofobiaa. Homoseksuaaliset teot ovat kiellettyjä kahdeksassakymmenessä maassa. Mauritaniassa, Sudanissa, Iranissa, Saudi-Arabiassa ja Jemenissä homoseksuaalisista teoista voidaan määrätä kuolemanrangaistus.

Kansainvälinen homo- ja transfobian vastainen päivä
---------------------------------------------------

Kansainvälinen homo- ja transfobian vastainen päivä (IDAHO) on 17. toukokuuta.

Keskustelua käsitteestä
-----------------------

Homofobia-sanan käyttöä on kritisoitu halveksivana seksuaalivähemmistöjen oikeuksien vastustajia kohtaan. Käyttäytymistieteen tutkijat William O'Donohue ja Christine Caselles ovat kirjoittaneet, että homofobia-sanan tavanomainen käyttö tekee halveksuvan arvion tietyistä keskusteltavissa olevista kannoista siinä missä myös aiempi tapa määritellä homoseksuaalisuus sairaudeksi teki. Heidän mielestään termiä voidaan käyttää *ad hominem* -argumenttina niitä vastaan, jotka ovat eri mieltä puhujan kanssa.

Westboron baptistikirkon kylttejä, joissa on homofobisia kirjoituksia. *"God hates fags"* (suom. *Jumala vihaa hinttejä*). Tutkija Gregory M. Herekin mukaan termistä homofobia pitäisi luopua, koska kysymyksessä ei ole patologinen fobia. Tilalle Herek tarjoaa kolme korvaavaa termiä: seksuaalinen stigma, heteroseksismi ja seksuaalinen ennakkoluulo. Seksuaalinen stigma tarkoittaa poikkeavalle seksuaalisuudelle annettua leimaa, joka johtaa valtaeroihin yhteiskunnassa. Heteroseksismillä viitataan niihin kulttuurisiin ideologioihin ja systeemeihin, jotka tuottavat heteroseksuaalisuudesta poikkeavan käyttäytymisen stigmatisoitumista. Seksuaalisilla ennakkoluuloilla tarkoitetaan heteroseksuaalien vihamielisyyttä ja kielteisiä asenteita, jotka kohdistuvat homoseksuaaleihin.

Homovitsit
----------

Erään tutkimuksen mukaan miehet turvautuvat homovastaisiin vitseihin, kun heidän itsetuntonsa kaipaa vahvistamista ja erityisesti kun heidän maskuliinisuutensa on uhattuna.

Katso myös
----------

* Homoseksuaalisuus ja uskonnot
* Heteronormatiivisuus

Lähteet
-------

1. ↑  Merriam-Webster's Medical Dictionary Merriam-Webster, Inc..  Arkistoitu 12.5.2007. Viitattu 5.6.2007. en
2. 1 2  Mitä homofobia on? Homofobia.fi, ranneliike ry. Viitattu 15.2. 2008.
3. 1 2  Gregory M. Herek: Beyond "Homophobia": Thinking about sexual prejudice and stigma in the twenty-first century.  *Sexuality Research & Social Policy*, Huhtikuu 2004, 1. vsk, nro 2, s. 6-24. Artikkelin verkkoversio. Viitattu 9.6.2011. [vanhentunut linkki]
4. ↑  Romm, Cari: The myth of the violent, self-hating gay homophobe *SBS News*.  20.6.2016. Viitattu 30.7.2022. (englanniksi)
5. ↑  homophobia *Oxford Reference*. Viitattu 30.7.2022. (englanniksi)
6. ↑  Cuncic, Arlin: What Is Homophobia? *Verywell Mind*. Viitattu 30.7.2022. (englanniksi)
7. 1 2  Marczyk, Jesse: Homophobia Isn't Repressed Homosexuality *Psychology Today*.  13.8.2016. Viitattu 30.7.2022. (englanniksi)
8. ↑  H. E. Adams, L. W. Wright, B. A. Lohr: Is homophobia associated with homosexual arousal?.  *Journal of Abnormal Psychology*, 1996-08, 105. vsk, nro 3, s. 440–445. PubMed:8772014. doi:10.1037//0021-843x.105.3.440. ISSN 0021-843X. Artikkelin verkkoversio.
9. ↑
10. ↑  Daniel Ottosson: State-sponsored Homophobia: A world survey of laws prohibiting same sex activity between consenting adults.  *Equal Jus Database -­ European network for the legal support of LGBT rights*, Toukokuu 2009, s. 1-57.  ILGA, The International Lesbian, Gay, Bisexual, Trans and Intersex Association. Artikkelin verkkoversio. Viitattu 9.6.2011. [vanhentunut linkki]
11. ↑   "Homophobia: Conceptual, definitional, and value issues"  (September 1993). *J Psychopathol Behav Assess* **15** (3): 177–195. doi:10.1007/BF01371377.
12. ↑
13. ↑

Aiheesta muualla
----------------

CommonsCommons
Wikimedia Commonsissa on kuvia tai muita tiedostoja aiheesta **Homofobia**.
* Homofobia.fi
* Homophobia in Sport: Sporting Identity, Authoritarian Aggression, and Social Dominance (Arkistoitu – Internet Archive)